
VILJANDI LINNAVOLIKOGU

MÄÄRUS

27. august 2026   nr

Määruste kehtetuks tunnistamine


Määrus kehtestatakse huvikooli seaduse § 7 lõike 2 ja Viljandi Linnavolikogu 16.05.2022 määruse nr 20 „Viljandi linna põhimäärus“ § 30 lõike 5 alusel.

Tunnistada kehtetuks Viljandi Linnavolikogu 31.08.2007 määrus nr 53 „Viljandi Huvikooli põhimääruse kinnitamine“.

Tunnistada kehtetuks Viljandi Linnavolikogu 29.02.2008 määrus nr 83 „Viljandi Kunstikooli põhimäärus“.

Tunnistada kehtetuks Viljandi Linnavolikogu 26.08.2009 määrus nr 130 „Viljandi Muusikakooli põhimäärus“.

Tunnistada kehtetuks Viljandi Linnavolikogu 25.03.2009 määrus nr 119 „Viljandi Spordikooli põhimäärus“.

Määrus jõustub kolmandal päeval pärast avaldamist Riigi Teatajas.

Seletuskiri
Määruste kehtetuks tunnistamine


Eelnõu eesmärk on Viljandi Linnavolikogu (edaspidi volikogu) poolt kinnitatud Viljandi Huvikooli, Viljandi Kunstikooli, Viljandi Muusikakooli ja Viljandi Spordikooli seni kehtivate põhimääruste kehtetuks tunnistamine. Uued põhimäärused kinnitab Viljandi Linnavalitsus (edaspidi linnavalitsus), mis on kooskõlas kehtiva seadusandluse ja Viljandi linna põhimäärusega.
Määruse aluseks on „Huvikooli seadus“ ja „Viljandi linna põhimäärus“.

Huvikooli seaduse § 7 lõige 2 järgi: „Huvikooli põhimääruse ja selle muudatused kinnitab pidaja“ ning Viljandi linna põhimääruse § 30 lõige 5 järgi „Linna ametiasutuse hallatava asutuse põhimääruse kinnitab ja seda muudab linnavalitsus.“

Antud eelnõuga tunnistatakse Viljandi Huvikooli, Viljandi Kunstikooli, Viljandi Muusikakooli ja Viljandi Spordikooli hetkel kehtivad põhimäärused kehtetuks. Kehtetuks tunnistamine on vajalik, sest on vaja uuendada põhimääruseid ja kui viimase põhimääruste muutmise ajal kinnitas põhimääruseid volikogu, siis nüüd teeb seda linnavalitsus. Sellest tulenevalt on enne linnavalitsuse poolt uute muudatustega põhimääruste kinnitamist vaja volikogul eelmised põhimäärused kehtetuks tunnistada.

Viljandi Huvikooli, Viljandi Kunstikooli, Viljandi Muusikakooli ja Viljandi Spordikooli põhimääruste muutmine tuleneb vajadusest viia need kooskõlla seaduste muudatuste, muutunud halduskorralduse ning asutuste kaasajastatud tegevusega, samuti on korrektseks ja ajakohaseks muudetud sõnastusi.

Infoks, et põhimääruste projektides on peamised muudatused järgmised:
· Ära võetud / eemaldatud:
· Eemaldatud on iganenud viited maavanemale ja maavalitsuse teostatavale riiklikule järelevalvele (haldusjärelevalvet teostab Haridus- ja Teadusministeerium).
· Eemaldatud on viited varasemate ministrite aegunud määrustele hoolekogu ja õppenõukogu töökorra osas; täpsed menetlusreeglid on kirjutatud otse põhimäärustesse.
· Lisatud / muudetud:
· Täpsustatud on koolide tegelikke asukohti ja tegutsemiskohti (nt Kunstikooli aadress Posti tn 11 ning Huvikooli kolm tegevuskohta: Peamaja, Tehnoloogiakeskus ja Motomaja).
· Sisse on viidud lastekaitseseadusest tulenev kohustuslik nõue, et kõik koolitöötajad ja treenerid peavad vastama alaealistega töötamise sobivuse ja turvalisuse nõuetele (taustakontroll). Spordikooli puhul on lisatud treenerite kutsekvalifikatsiooni nõue (EKR-i tase 3-7).
· Täpsustatud on õppekoha maksumuse kujunemist ja vastutuste jagunemist. Õppekoha maksumus jaguneb tegevuskuluks ja õppetasuks. Viljandi linna laste kohatasu kaetakse linna eelarvest, teiste omavalitsuste laste eest esitatakse arve elukohajärgsele kohalikule omavalitsusele (KOV). Juhul kui elukohajärgne KOV keeldub tasumast või leping puudub, lasub kohatasu maksmise kohustus lapsevanemal.
· Õppurite vastuvõtul on lisatud isikuandmete töötlemise nõusoleku esitamise vajadus.
· Kindel õppepäevade arv aastas on asendatud kaasaegse õppenädalate ja trimestrite arvestusega, mis võimaldab õpet korraldada paindlikumalt, õppepäevade arv kehtestatakse õppekavades.
· Muudetud on põhimääruste struktuuri, et ühtlustada kõikide Viljandi linna munitsipaalhuvikoolide dokumendid.

Määrusele on lisatud põhimääruste projektid, mille alusel kinnitab linnavalitsus igale huvikoolile uue põhimääruse. Tehtud on muudatusi põhimääruste struktuuris, et ühtlustada kõikide Viljandi linna munitsipaalhuvikoolide dokumendid.

Rahalist kulu ega tulu antud määruste kehtetuks tunnistamise ja uute kinnitamisega Viljandi linnale ei kaasne.

Eelnõuga on kaasas Viljandi linna huvikoolide põhimääruste projektid:
Lisa 1 Viljandi Huvikooli põhimääruse projekt
Lisa 2 Viljandi Kunstikooli põhimääruse projekt
Lisa 3 Viljandi Muusikakooli põhimääruse projekt
Lisa 4 Viljandi Spordikooli põhimääruse projekt

